RAPORT DE SPECIALITATE
[bookmark: _Hlk125542778]pentru aprobarea Proiectului de hotărâre privind aprobarea achiziționării de servicii de consultanță, asistență și reprezentare juridică care să asigure apărarea intereselor Comunei Șoldanu, autorităților publice locale din Comuna Șoldanu, precum și ale Comisiei Locale de Fond Funciar Șoldanu

Subsemnatul, Traian HULEA, Secretarul general al Comunei Șoldanu,
Văzând: 
· Referatul înregistrat la Primăria Comunei Șoldanu cu nr. 205 din 16.01.2023, prin care Traian HULEA, Secretarul general al Comunei Șoldanu, propune achiziționarea de servicii de consultanță, asistență și reprezentare juridică care să asigure apărarea intereselor Comunei Șoldanu, ale autorităților publice locale din Comuna Șoldanu, precum și ale Comisiei Locale de Fond Funciar Șoldanu în fața instanțelor din România.
· Proiectul de hotărâre nr. 9 din 19.01.2023 privind aprobarea achiziționării de servicii juridice de consultanta, de asistenta și/sau de reprezentare care să asigure apărarea intereselor Comunei Șoldanu, autorităților publice locale din Comuna Șoldanu, precum și ale Comisiei Locale de Fond Funciar Șoldanu, inițiat de Viceprimarul Comunei Șoldanu cu atribuții de primar, Valeriu MUSTĂȚEAȘ
· Referatul de aprobare înregistrat la Primăria Comunei Șoldanu cu nr. 346 din 19.01.2023, prin care inițiatorul proiectului de hotărâre, Valeriu MUSTĂȚEA, Viceprimarul Comunei Șoldanu cu atribuții de primar, propune adoptarea unei hotărâri privind achiziționarea de servicii de consultanță, asistență și reprezentare juridică care să asigure apărarea intereselor Comunei Șoldanu, autorităților publice locale din Comuna Șoldanu, precum și ale Comisiei Locale de Fond Funciar Șoldanu.
Luând în considerare:
· prevederile art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997;
· prevederile art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
· prevederile art. 7 alin. (2) din Codul civil al României, aprobat prin Legea nr. 287/2009, republicată, cu modificările și completările ulterioare;
· prevederile art. 211 din Ordonanța de urgență a Guvernului nr.57/2019 privind Codul Administrativ, cu modificările și completările ulterioare.
Analizând temeiurile juridice ale inițiativei:
· prevederile art. 84 alin. (1), alin. (2) și art. 85 alin. (3) din Codul de procedură civilă, aprobat prin Legea nr. 134/2010 (republicare 2), cu modificările și completările ulterioare;
· prevederile art. I alin. (1) și (2) lit. b) din Ordonanța de urgență a Guvernului nr. 26/2012 privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative;
· prevederile Legii nr. 51/1995 republicată (r3) pentru organizarea și exercitarea profesiei de avocat, cu modificările și completările ulterioare;
· prevederile art. 109, art. 129 alin. (1) și (14) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.
Față de elementele prezentate, întemeiat pe  prevederilor art. 139 alin. (1) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, consider legală, necesară și oportună adoptarea unei hotărâri privind aprobarea achiziționării de servicii de consultanță, asistență și reprezentare juridică care să asigure apărarea intereselor Comunei Șoldanu, autorităților publice locale din Comuna Șoldanu, precum și ale Comisiei Locale de Fond Funciar Șoldanu, în forma propusă de inițiator.
Secretarul general al Comunei Șoldanu,
Traian HULEA
